PSD: Iohannis și Cîțu trebuiau primiți cu colivă și lumânări la Institutul Cantacuzino.
Social-democrații critică faptul că la Cantacuzino nu se produce decât un supliment natural. PSD: Președintele Klaus Iohannis și premierul Florin Cîțu ar fi trebuit primiți cu colivă și lumânări la Institutul Cantacuzino, nu cu fanfară și covor roșu. Tare le place să ambaleze frumos coliva și să spună că e cozonac, transmit social-democrații.
Președintele Klaus Iohannis și premierul Florin Cîțu ar fi trebuit primiți cu colivă și lumânări la Institutul Cantacuzino, nu cu fanfară și covor roșu, sunt de părere social-democrații: "Tare le place să ambaleze frumos coliva și să spună că e cozonac"."Iohannis și Cîțu trebuiau primiți cu colivă și lumânări la Institutul Cantacuzino, nu cu fanfară și covor roșu! În pandemie, România a ajuns din producător, un simplu depozitar de vaccinuri. Nici nu s-au sinchisit să răspundă Comisiei Europene de a identifica potențiale capacități de producție pentru vaccinuri! Pur și simplu nu le-a păsat", potrivit unei postări de pe pagina de Facebook a PSD.Social-democrații critică faptul că la Cantacuzino nu se produce decât un supliment natural."Pe modelul măștilor-fantomă de la Romarm, guvernarea Cîțu-Iohannis n-a fost în stare să producă la “Cantacuzino" altceva în afara unui banal supliment alimentar! Atât s-a putut! În schimb, tare le place să ambaleze frumos coliva și să spună că e cozonac", se arată în finalul postării.